### **Brugsanvisning til mindre anvendelse**

### Proline EC 250 til anvendelse på golfbaner/græsplæner

Anvendelsen i afgrøden sker på brugerens eget ansvar for så vidt angår midlets effektivitet og eventuelle skader på nytteplanter. Øvrige bestemmelser på etiketten skal også overholdes i forbindelse med den mindre anvendelse.

**Virkningsforhold:**

Proline EC 250 optages hurtigt i planten og fordeles ensartet i bladene med saftstrømmen.

Proline EC 250 er et systemisk svampemiddel til bekæmpelse sneskimmel i græsplæner. Behandling på saftspændte planter giver den hurtigste optagelse og den bedste fordeling i planterne. Undgå sprøjtning under ekstreme vejrforhold, f.eks. tørke med stærkt solskin og temperatur over 25 °C.

**Sprøjteteknik:**

Proline EC 250 på græsplæner kan med fordel udbringes i en ret lille væskemængde. Det vigtigste er, at der opnås en ensartet og høj dækningsgrad af plantedelene, hvilket sikres ved anvendelse af en dyse, der giver en fin forstøvning af sprøjtevæsken. En hensigtsmæssig udsprøjtning kan f.eks. udføres med Hardi ISO 025-lilla dyse, 3 atm., 7 km/t og 150-300 ltr vand.

Sprøjteføreren skal bruge handsker både ved opblanding og udsprøjtning

**Virkningstid/Dossering:**

En efterårsbehandling vil normal hæmme udviklingen af svampesygdomme i løbet af vinteren. 0,8 liter Proline EC 250 pr. ha kan anvendes forebyggende mod udvintringssvampe sneskimmel. Risikoen for alvorlige svampeangreb er størst hvor der er risiko for snedække. Sprøjtningen gennemføres fra oktober til marts og kan udføres, som en morgensprøjtning på frossen jord, blot planterne tør op i løbet af dagen.

Ved behandlingen opnås normalt en tilstrækkelig beskyttelse mod udvintringssvampe.

**Virkningsspektrum:**

Sneskimmel 1,0 Microdochium nivale

**Resistens**

Samlet set vurderes risikoen for resistensudvikling hos DMI-fungicider, hvortil Proline hører, at være moderat. Gentagen anvendelse af samme middel eller midler med samme virkemekanisme

kan resultere i udvikling af resistens. For at undgå dette, anbefales det med jævne mellemrum at anvende midler med anden virkemekanisme enten i form af en tankblanding, eller ved at skifte middel med jævne mellemrum. for at mindske risikoen for resistensudvikling bør samme produkt indeholdende et DMI-fungicid **maximalt anvendes 2 gange pr. vækstsæson.**

**Vilkår**

Må ikke anvendes nærmere end 10 meter fra vandmiljøet (søer, vandløb mv.) for at beskytte organismer, der lever i vand

Brugsanvisningens doseringsanvisninger må ikke overskrides.

19. maj 2017